**«Есте сақтау қабілетіне жұмыс жасау»**

Есте сақтау-тұлғаның бет бейнесі.Тіршілікте адам баласының бар көрген,білгенін жадынан жоғалтпауын ес деп атайды. Ес болмаса адам өмірі мағынасыз,өмір сүруі алға жылжымайды. Есте сақтау деңгейі әр адамда әр түрлі қалыптасады,яғни өскен ортасы,көрген тәрбиесі бәрі тығыз байланысты.Осы ретте ұлы жазушы Мағжан Жұмабаев есті мынандай екі түрге бөледі «Көру есі» және «Есту есі». Біздерге музыка мамандары үшін жоғарыда аталғанның екеуі де маңызды. Сабақ барысында оқушының қағыс,қимылын көз алдыңа елестетіп(әрине көргенініңнің( шығарманың көркемдік жағын келтіресің. Тіпті кейде көз бейнесінде қалған нотамен,1бет, 2бет мынадай буын не болмаса кейбір дыбыстық бояулары ,әшекей өрнектері елестейді. Бұның барлығы дерлік көру есңіне келеді.

Есту есі - бұл дегеніміз музыканың жілік майын шағып тұрып оқыған маманнан қарапайым халықтың ұнаған әуенін есінде сақтауы.

Ұмытылып қалсада ішкі тың күш арқылы қалай еске оралып айтып отырғаныңды білмей де қаласың. Күйшілік халықтық мектепте бұл екі түр мықты дамыған.Әншінің дауысы,айту мәнерінен,күйшінің қағысы, сол қол қимылынан аты жөнін естімей-ақ танып жататынымыз да осы есте жатталғандықтан. Есту есі-тұқым қуалайды дегенге де келісе алмаймыз. Біреуі күшті болуы мүмкін. Балалардың есі әлсіз,нәзік,әр нәрсеге тез қызыққыш,алайды тез ұмытылып қалады. Алайда ғалымдар көр есінің күшті дамығандығын тілге түрткі етеді. Осы орайла есіме Жанұзақ бидің мына сөзі есіме түсіп тұрғаны

 -Жас уақытта үйрену-

 Тасқа жазған хатпен тең.

 Қартайғанда үйрену-

 Суға құйған ақпен тең,-деп.

Сондықтан жастайынан екі қабілетті де бірдей дамытқан дұрыс. Әр үйреткен сабақтың бала сезімін қызығушылығын оятатын тұстары көп болғаны жақсы. Енді ата-бабаларымыз өткен мектепке көз салсақ домбыраны былай ұста немесе отырғызып алып күйде бермеген. Алайда таңды таңға жалғаған жыршы,күйші,әншілеріміздің ән қоржынының молдығын еске түсірсек мұндай алпауып техника дамыған заманда компьютерде жоқ шығар. Жағдайы барлар ел аралап тыңдаған,ал кейбірі өзімен өзі дайындалған. Архивке үңілсек қолдары қалай тұра қалады көз жауын алардай. Енді осы кезеңге келсек,аптасына екі немесе оданда көп сабақ өтетініміз анық. Әйтсе де ортан қол домбырашы тіпті қолдары дұрыс қойылмаған. Бұл дегеніміз саны бар сапасы төмен оқу орындарының көптеп кетуінде. Осы олқылықтың орнын толтыру мақсатында консерватория негізгі бағдарламаны жолға қойды. Домбырашының ең алдымен қабілетін ашсақ соның бастысы осы айтып отырған есту есі мен көру есі.

Музыка маманы,жалпы музыкамен айналысатын әр адамға есте сақтау оның барлық түрі маңызды. Ұстаз алдына келген оқушының есте сақтау қабілетінің жақсы болғандығы көп жетістікке жетеді деген сөз. Әр оқушының болашақта белгілі бір межеге жетуі жолында нақты айқын шарттар қойып сонымен жұмыс жасаған жөн. Маңызды факторлардың бірі – оқушыны музыкамен қызықтыра білу-ол оқушының елестерін музыка арқылы бере білуі,шығарма мазмұнын естіп , бар тебіренісімен жеткізуі.Уақыт өткен сайын,әр оқушы жұмыстың мән-мағынасын тани,оған терең үңіле өзінің кемшін тұстарын байқап,бақылауды сынауды үйрену.

Ұстаз өз оқушысын тыңдауға,естуге қарағанын көруге ,байқауға және осыдан бір тұтас ой, мазмұн,мәніс қалыптастыруға үйретеді. Бұны алғашқы бірінші сабақтан бастап қолға алған жөн. Домбыраға отырыс,қол қойылымы көз қаперінде қалғаны дұрыс. Алғашқы сабақтарда берілетін қысқа –қысқа әуендер,ән-күйлерден үзінделердің өзінде дауыс бояуын құбылта отырып айтқызу, ұстаз домбыраның әр буынына бөле отырып ойнап,шәкірт қарамай естіп ажыратуға,домбыра бұрауын,буындарының дыбыс бояулық ерекшеліктерін есте сақтатқызудың да осы қабілеттер дамуына тигізер әсері зор. Әрине, мысалдарды көптеп келтіруге келетін қанша шәкірт болса,сонша жан дүние бар екенін ескере отырып, бұ айтып отырғандарымыз,өз тәжірибемізден алынған кейбір ойлар.

Әр ұстаз өз шәкіртін ойлауға, ойдан туындаған жайларды сабақ барысында өз бетімен қолдана біліп,одан нәтиже шығаруға үйретсе-мақсатының орындалғаны.Ұстаздың басты мақсаты-оқушыны өнерді түсінуге, оны игере білуге үйрету. Қорыта айтқанда оқушыға өнер әлемінде жол ашу, шығармашылыққа керекті қабілеттерін оята отырып, шеберлік шыңын ұштау, жабдықтау.